CELEX: 32020D2187
Language: et
Date: 2020-12-22 00:00:00
Title: Nõukogu otsus (EL) 2020/2187, 22. detsember 2020, Euroopa Liidu nimel võetava seisukoha kohta transpordiühenduse piirkondlikus juhtimiskomitees seoses transpordiühenduse 2021. aasta eelarve vastuvõtmisega

23.12.2020   
               
               
                  ET
               
               
                  Euroopa Liidu Teataja
               
               
                  L 435/73
               
            
         NÕUKOGU OTSUS (EL) 2020/2187,
         22. detsember 2020,
         Euroopa Liidu nimel võetava seisukoha kohta transpordiühenduse piirkondlikus juhtimiskomitees seoses transpordiühenduse 2021. aasta eelarve vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 91 ja artikli 100 lõiget 2 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit allkirjastas nõukogu otsuse (EL) 2017/1937 (1) alusel transpordiühenduse asutamise lepingu (edaspidi „transpordiühenduse leping“). Transpordühenduse leping kiideti liidu poolt heaks 4. märtsil 2019 nõukogu otsusega (EL) 2019/392 (2). See jõustus 1. mail 2019.
                  
               
                     (2)
                  
                  
                     Transpordiühenduse lepingu artikli 35 kohaselt võtab transpordiühenduse piirkondlik juhtimiskomitee (edaspidi „juhtimiskomitee“) igal aastal vastu transpordiühenduse eelarve. Transpordiühenduse lepingu artikkel 35 volitab juhtimiskomiteed vastu võtma otsuseid, milles täpsustatakse eelarve täitmise menetlust.
                  
               
                     (3)
                  
                  
                     Juhtimiskomitee võtab 2020. aasta detsembris toimuval koosolekul vastu otsuse, milles käsitletakse transpordiühenduse 2021. aasta eelarvet, või kui kõnealusel koosolekul jäetakse see punkt käsitlemata, järgmisel koosolekul.
                  
               
                     (4)
                  
                  
                     Transpordiühenduse 2021. aastaks kavandatud eelarve on vajalik transpordiühenduse organite nõuetekohaseks toimimiseks. Eelarve hõlmab personali-, reisi-, IT-seadmete ja tarkvarakulusid, samuti tegevuskulusid, näiteks uuringute, tehnilise abi ning konverentside ja koosolekute korraldamisega seonduvaid kulusid.
                  
               
                     (5)
                  
                  
                     On asjakohane määrata kindlaks liidu nimel juhtimiskomitees võetav seisukoht, kuna selline otsus on transpordiühenduse alalise sekretariaadi toimimiseks vajalik ja sellel on liidu jaoks õiguslikud tagajärjed,
                  
               ON VASTU VÕTNUD KÄESOLEVA OTSUSE:
         
            Artikkel 1
            Liidu nimel võetav seisukoht transpordiühenduse piirkondlikus juhtimiskomitees seoses transpordiühenduse 2021. aasta eelarvega põhineb juhtimiskomitee otsuse eelnõul (3).
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 22. detsember 2020
            
               
                  Nõukogu nimel
               
               
                  eesistuja
               
               M. ROTH
            
         
         
            (1)  Nõukogu 11. juuli 2017. aasta otsus (EL) 2017/1937 transpordiühenduse asutamise lepingu Euroopa Liidu nimel allkirjastamise ja selle ajutise kohaldamise kohta (ELT L 278, 27.10.2017, lk 1).
         
            (2)  Nõukogu 4. märtsi 2019. aasta otsus (EL) 2019/392 transpordiühenduse asutamise lepingu Euroopa Liidu nimel sõlmimise kohta (ELT L 71, 13.3.2019, lk 1).
         
            (3)  Vt dokument ST 11356/20 veebilehel http://register.consilium.europa.eu.